Izvješće o radu Učeničke zadruge Jabuka

28.travnja 2017. godine Učenička zadruga Jabuka sudjelovala je na Županijskoj smotri učeničkih zadruga zagrebačke županije i osvojila odlično 4. mjesto.

Našu školu predstavljale su učenice Ivana Gudel j(6.a), Mara Miličević (6.b) i Petra Bagarić (6.b) u pratnji učiteljica Nataše Čurić i Kristine Polić.

U školskoj godini 2016./2017. Učeničku zadrugu Jabuka čini 10 skupina podijeljenih u tri kategorije. Ukrasne i uporabne predmete izrađuju: Vrapčići ( učiteljica Jasna Kirin), keramičarska skupina ( učitelj Danijel Šokec), mali stvaraoci (učiteljica Blaženka Čunčić), likovna skupina ( učiteljica Andrea Ceković), kreativna skupina 1.d ( učiteljica Martina Mijoš Čale), mali zadrugari ( učiteljica Kristina Polić), te mala manufaktura ( učiteljica Nataša Čurić). Uslužne skupine su: fotoskupina (učitelj Danijel Šokec) i cvjećari ( učiteljica Marina Arbanas), a poljoprivredom se bave naši voćari ( učitelj Luka Karas).

Održali smo u našoj školi dvije humanitarne akcije: prodaju ruža čiji smo prihod donirali Domu za djecu bez roditelja, te koncert duhovne glazbe čiji smo prihod donirali učeniku naše škole Luki Stepaniću.

U prvom polugodištu sudjelovali smo na Gastro izložbi Turopolja u Velikoj Gorici (16.10.2016.), prodajnoj izložbi za Dan kruha u Mičevcu (17.10.2016.), prodajnoj izložbi povodom promocije knjige „ Etno Mičevec“ u Mičevcu ( 4.12.2016.), božićnoj prodajnoj izložbi u Zagrebačkoj županiji ( 16.12.2016.), božićnoj školskoj prodajnoj izložbi u Velikoj Mlaki (21.12.2016.), te božićnoj školskoj prodajnoj izložbi u Mičevcu ( 22.12.2016.).

U drugom polugodištu smo sudjelovali na prodajnoj izložbi povodom Mičevečkih večeri u školi u Mičevcu (28.3.2017.), u ukrašavanju pisanica grada Velika Gorica (31.3.2017.), uskršnjoj prodajnoj izložbi Zagrebačke županije u Zagrebu (4.4.2017.), te uskršnjoj školskoj prodajnoj izložbi u Velikoj Mlaki (5.4.2017.).

Zajedničkim radom, radionicama za voditelje skupina i radionicama za učenike pripremali smo se tijekom školske godine za županijsku smotru. Naglasak smo stavili na izradu predmeta od keramike te kozmetičkih proizvoda. Naše učenice su naučite sve o radu Zadruge te načinu izrade proizvoda i odlično nas predstavile na Smotri.

Možemo zaključiti da je prekrasan osjećaj vidjeti kako zajednički rad svih skupina PŠ Mičevec i OŠ Velika Mlaka,povremeno uključivanje i ostalih učitelja i učenika škole, te roditelja i mještana donose izvrsne rezultate i ispunjaju radošću.

Do kraja školske godine očekuje nas još prodajna izložba soka od bazge i pekmeza od jagoda.

Kristina Polić, voditeljica Učeničke zadruge Jabuka

  











 





